Adela Cortina guanya el Premi de la Crítica Literària Valenciana per una obra sobre ètica i intel·ligència artificial

## Adela Cortina guanya el Premi de la Crítica Literària Valenciana per una obra sobre ètica i intel·ligència artificial

Adela Cortina

La professora emèrita d’Ètica i Filosofia Política de la Universitat de València Adela Cortina ha guanyat el Premi de la Crítica Literària Valenciana 2025 en la modalitat d’Assaig i Crítica per la seua recent obra *¿Ètica o ideologia de la intel·ligència artificial?*, publicada en Paidós, per ser una obra fonamental que obri el debat sobre els límits de la intel·ligència artificial i que planteja qüestions com si ens valem de les màquines amb intel·ligència artificial o ens deixem substituir per elles, tot això amb un llenguatge accessible i senzill, sense perdre el rigor que requereix la investigació.

El jurat d’Assaig i Crítica, presidit per Eduardo Boix i format per María Ángeles Chavarría, com a secretària, i María Pareja, Juan Ramón Torregrosa, José Miguel Segura, Francisco Agramunt i José Ferrándiz, com a vocals, va acordar per unanimitat concedir el premi a la professora de la Universitat de València.

Adela Cortina ja va obtindre el guardó el 2018 amb *Aporofòbia, el rebuig al pobre: Un desafiament per a la democràcia* i, quatre anys abans, havia sigut reconeguda amb el Premi Nacional d’Assaig.

Entre les candidatures de les diferents modalitats hi havia altres assajos, i també poemaris, escrits per professorat de la Universitat de València, com Clara Monzó o Elia Saneleuterio, qui va retirar les seues obres per conflicte d’interessos.

Per la seua banda, Clàudia Serra, Begoña Valero i Jorge Pérez Cebrián han obtingut el premi en les modalitats de Literatura Dramàtica, Narrativa i Poesia**,** **per les seues obres** *Un estiu, Un testigo llamado Cervantes* i*Pero nunca los huesos de las aves,*respectivament.

La decisió va tindre lloc el passat dissabte, 24 de maig de 2025, en el Centre Cultural Rambleta de la ciutat de València**.** Els Premis estan organitzats per l’Associació Valenciana d’Escriptors i Crítics Literaris (CLAVE) i són auspiciats i estan patrocinats per Espai Rambleta, amb l’ajuda de la Generalitat Valenciana.

Alguns dels professors i professores de la Universitat de València que han guanyat el Premi de la Crítica Literària Valenciana amb anterioritat són Pedro J. de la Peña, Jenaro Talens, Arcadio López-Casanova, Elia Saneleuterio Temporal, Xelo Candel, Josep Lluís Sirera, Antonio Ariño, Jaime Siles i Isabel Burdiel.

Arxivat en:
Premis i distincions
, Facultat de Filosofia i Ciències de l'Educació

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar